open-index/open-wikipedia-markdown huggingface dataset:
Hinna ja müügitulu suhtarv (P/S)

**Hinna ja müügitulu suhtarv (P/S)** on finantsnäitaja, mida kasutatakse ettevõtte hindamisel ja investeerimisotsuste tegemisel. See väljendab ettevõtte aktsia hetke turuhinda aastase müügitulu suhtena.

Suhtarv arvutatakse aktsiapõhiselt, jagades turukapitalisatsiooni kogumüügiga. P/S suhet tuntakse ka müügikordajana või tulu kordajana ning see on oluline analüüsi- ja hindamisvahend investoritele ja analüütikutele.https://www.investopedia.com/terms/p/price-to-salesratio.asp

P/S suhtarvu valem:

\text{P/S suhtarv}
 = 
\frac{\text{turukapitalisatsioon}}{\text{kogumüük}}
 = 
\frac{\text{aktsia turuhind}}{\text{müük aktsia kohta}},

kus 

turukapitalisatsioon on ettevõtte väärtus turul (arvutatav ka valemiga {\text{aktsiahind}}\times {\text{aktsiate arv}}), 
aktsia turuhind on hetke aktsia hind ja 
müük aktsia kohta on arvutatav valemiga \frac \text{müügitulu}\text{aktsiate arv}.

## P/S suhtarvu teke
P/S suhtarvu arendas välja aktsiaturu ekspert ja analüütik Kenneth L. Fisher. Fisher märkas, et ettevõtte varajases kasvuperioodis hindavad investorid ettevõtet väga ebarealistlikult. Kui ettevõtte väärtus langeb alla nende ootuste, satuvad investorid paanikasse ja müüvad aktsiad maha. Fisher leidis, et tugeva juhtkonnaga ettevõte peaks suutma selliseid olukordi tuvastada ja lahendada. Kui leitud probleemid lahendatakse, tõuseb ettevõtte aktsia hind ja suureneb kasum. Selleks, et ülehindamist ennetada, pakkus Fisher välja P/S suhtarvu.

## Kasutus ja hindamine
P/S suhtarvu kasutatakse tihti tööstusharude võrdlemisel, kuna see on hea viis hinnata ettevõtteid, mis ei anna kasumit või on volatiivne. Näitena võib seda suhtarvu kasutada uute tehnoloogiaettevõtete võrdlemisel, kellel võib olla suur müügitulu, kuid võib-olla pole veel kasumlikkust. Suur P/S suhtarv võib viidata sellele, et investorid on valmis maksma kõrgemat hinda ettevõtte iga müügiedu eest, mis võib näidata investorite optimismi ettevõtte tuleviku suhtes. Väike P/S suhtarv võib näidata vastupidist: et ettevõtte aktsiad võivad olla alahinnatud või et investorid ei ole ettevõtte tuleviku suhtes nii optimistlikud. Tavaliselt jääb suhtarv vahemikku 1-2, kus kahest väiksem väärtus on iseloomulik "tervele" ettevõttele ja ühest väiksem on juba väga hea tulemus.

Hinna ja müügitulu suhtarv ei arvesta ettevõtte kasumlikkust ega ka kulude struktuuri, mistõttu tuleks seda kasutada koos teiste finantsnäitajatega ettevõtte finantstervise hindamisel. Lisaks võib P/S suhtarv erineda tööstusharude vahel, mistõttu tuleks seda kasutada vaid samas tööstusharus tegutsevate ettevõtete võrdlemisel.

## Vaata ka
* P/E suhtarv
* EPS

## Viited
Kerria

**Kerria** (*Kerria*) on roosõieliste sugukonda kuuluv perekond.

## Liike
**Kerria japonica* – jaapani kerria

## Välislingid
*
Aeraator

**Aeraator** (muruõhutaja, samblaeemaldaja) on seade, mis eemaldab murust sambla ja umbrohu ning teeb murusse augud, kust õhk, vesi ja väetis pääsevad pinnasesse, aidates seeläbi kaasa muru paremale kasvamisele. 

## Aeraatorite tüübid
Aeraatoritel on kolm peamist tüüpi:
* Piidega aeraator, mis teeb pinnasesse augud. Sobib paremini liiva- ja savimuldadele.
* Lõiketeradega aeraator ehk vertikaallõikur, mille terad lõikavad pinnasesse õhutusavad. 
* Metalltorudega aeraator, mis võtab pinnasest välja väikeseid silindrikujulisi mullatükke. Sobib eriti hästi rasketele savimuldadele ja kinni tambitud pindadele.
Aeraatorid võivad olla kombineeritud tööriistadega, mis maapinda sisselõikeid ei tee, vaid tõmbavad muru seest sammalt välja. Osadele masinatele saab külge panna spetsiaalse koti kuivanud muru ja sambla kokku kogumiseks.
Olemas on nii manuaalsed, bensiinimootoriga kui elektritoitel juhtmega või akutoitel mudelid. 

## Aeraatorite kasutamine
Muru on soovitatav aeraatoriga õhutada kaks korda aastas ‒ hiliskevadel, kui õues on vähemalt 10 kraadi sooja ja sügise alguses. Eelnevalt niita muru umbes 3-4 cm kõrguseks. Maapind peab olema kergelt niiske. Kindlasti vältida õhutamist põua ajal. Teradega ei tohi liiga sügavale lõigata. Üleskistud materjal murupinnalt eemaldada. 
Peale õhutamist on soovitatav pinnale liiva puistata ja muru väetada. Õhutamise järgselt ei tohi muru kümne päeva jooksul niita.
## Viited
Linnaaiandus

**Linnaaiandus** on eri ulatuses ja kujul tarbe- ja söögitaimede kasvatamine linna piirides või selle vahetus läheduses. 

Linnaaianduse hulka kuuluvad avalikud aiad (kogukonnaaiad), poolavalikud aiad (MTÜ-de ja ühistute aiad) ja mitte-avalikud aiad (era- ja koduaiad). Omakorda saab eristada ka seaduslikke ja mitteseaduslikke linnaaedu. Linnaedade populaarsuse kasv on tingitud globaalsest linnastumisest ja sellega kaasnevatest probleemidest.

## Ajalugu

Linnaaiandus on vähemalt nii kaua olemas olnud, kui on inimesed linnades elanud. Esimesed allikad linnades olevatest põllumajandusmaadest ulatuvad Sumerite varajasse tsivilisatsiooni, kus aastast 3500 eKr on linnade laienedes eraldatud spetsiaalseid alasid toidu kasvatamiseks.

### Eesti linnaaianduse lähiajalugu
Eesti lähiajaloost on tuntumad näited algselt töölistele 20. sajandil rajatud aiamaad linnades. Aianduskooperatiive lubati rajada peaaegu igale poole linnade äärealadele, tänu millele said inimesed ise kasvatada oma köögi- ja puuvilju toidupuuduse leevendamiseks. 1985. aastal andsid koduaiad koos ühisaedadega 50% kogu rahvastiku jaoks vajaminevatest juurviljadest ja 85% puuviljadest. Enamik eelmisel sajandil rajatud linna aiamaadest on siiski kadunud: peamiselt linna arendusele jalgu jäänud ja ka aiaharijate endi poolt maha jäetud või ümber kolitud. Tartus asuv Hiinalinna aiamaa (asutatud 20. sajandil), mis veel toimis 21. sajandi alguses, jäi ette uuele tee-ehitusele ja lammutati 2023. aastal.

## Olevik

Tänapäeval on nii individuaalselt kui ka ühiskondlikult linnaaianduse olulisus suurenenud. Individuaalselt võimaldab linnaaiandus eneseteostust, majanduslikku iseseisvust, sotsiaalset kaasatust, lõõgastumist jpm. Linnaaiandus annab võimaluse aktiivse kogukonna loomiseks, kes edendab säästvat arengut, turvalisust, õppekeskkonda, rohelist linnaruumi, tervislikku ja aktiivset eluviisi. Seega vajadus rohelise ja mitmekesise linnakeskkonna järele on äratanud aktiivset rohetaristu praktika rakendamist. Linnaaianduse areng ja normaliseerumine on suuresti mõjutatud konkreetse linna võimalustest ja piirangutest. 

## Tulevik
Nii kaua kui linnad püsivad ja laienevad, püsib ka linnaaianduse olulisus üldisele heaolule. Linnaaianduse tulevikku mõjutavad mitmed tegurid, nagu näiteks kliimamuutus, energiakriis, rahvaarvu kasv, ühiskondlik kord ja majandus. 

## Viited

## Välislingid

* Tartu linna - ja kogukonnaaiad
Carpenter Gothic

***Carpenter Gothic*** on Ameerika Ühendriikides 19. sajandil alates sajandi keskpaigast käibinud arhitektuuristiil, mis kasutas lihtsustatud gooti vorme Ameerika maa-asulate arhitektuuris. Seega on *Carpenter Gothic* osa uusgootikast, kuigi gootika elementide kasutus selles stiilis näitab vähest teadmist gooti arhitektuuri tegelikest struktuuridest, proportsioonidest ja kaunistustest.

## Üldised jooned
Stiil on eklektilise ja mõnevõrra naiivse iseloomuga, kuna "puusepagootika" ehitisi lõid maa-asulate kohalikud puusepad oma lihtsaid käsitööriistu kasutades. Gooti arhitektuuri motiividest kasutasid nad eelkõige teravkaart, tornikesi ja teravatipulisi telkkatuseid, paljudel juhtudel lihtsustatud kujul, ja tavaliselt puudus kaunistustel loogiline arhitektooniline seos hoone struktuuriga.

## Levik
*Carpenter Gothic* stiilis ehitisi püstitati üle Ameerika, kuid tänapäeval on neid enim säilinud riigi kirdeosas ja Kesk-Läänes.

## Muud
*Carpenter Gothic* stiilis ehitis on kujutatud Grant Woodi maali "Ameerika gootika" taustal ning ka teose pealkirjas sisaldub sõnamänguline vihje sellele stiilile.

## Viited
Maksuvabastus

**Maksuvabastus** on isiku, vara, tulu või tehingu maksukohustuse kaotamine, mis muidu oleks valitseva võimu poolt isikutele, varale, tulule või tehingutele kehtestatud. 

Maksuvaba staatus võib pakkuda kas täielikku vabastust maksudest, vähendatud maksumäärasid või maksustamist ainult osa kaupade või teenuste osas. Maksuvabastus võib olla ajutine või püsiv ning võib puudutada erinevaid maksuliike, sealhulgas tulumaksu, käibemaksu ja varamaksu. Maksuvabastus jätab teatud sissetulekud, tulud või isegi maksumaksjad üldse maksust välja. Näiteks Ameerika Ühendriigides on mittetulundusühingud, mis vastavad teatavatele nõuetele, saavad Internal Revenue Service (IRS) poolt maksuvaba staatuse, mis takistab neil tulumaksu tasumist.

## Maksuvabastus Euroopa Liidus
Kõik Euroopa Liidu liikmesriigid peavad kehtestama kaupade ja teenuste osutamise eest käibemaksumäära, mis ei ole väiksem kui 15%. Lisaks lubatakse teatud tingimustel erandeid nendest eeskirjadest (käibemaksudirektiivi III lisa), näiteks teatud kaupade või teenuste madalamate maksumäärade kehtestamine. 2030. aastaks plaanib EL kaotada liikmesriikide võimaluse kohandada riigisiseseid vähendatud maksumäärasid. 

## Maksuvabastus Eestis
2024. aastal on Eestis maksuvaba tulu summa kuus kuni 654 eurot ning aastas kuni 7848 eurot. Maksuvaba tulu summa sõltub inimese sissetuleku suurusest, see väheneb sissetuleku kasvades.

Vanaduspensioniealise maksuvaba tulu on kindel summa, ning see on 2024. aastal 776 eurot kuus ja 9312 eurot aastas.

2024. aastal on üldine tulumaksumäär on 20%; käibemaksu standardmäär 22%; maamaks vahemikus 0,1% - 1,0%. 

## Tulumaksusoodustusega ühingud Eestis
Tulumaksusoodustusega ühingute alla kuuluvad mittetulundusühingud, sihtasutused ja usulised ühendused, kes saavad tulumaksusoodustust. Antud ühingud tegutsevad heategevuslikult ja avalikes huvides. Alltoodud näited pärinevad maksu- ja tolliameti tulumaksusoodustusega ühingute nimekirjast (seisuga: 1. Märts 2024). Nimekirjas olevaid sihtasutusi, usulisi ühinguid ja mittetulundusühingud kontrollitakse regulaarselt. 

* **[[Mittetulundusühing|Mittetulundusühingud]]** on vabatahtlikud ühendused: Eesti Joogaühing; Fond Rõõmukuulutus.
* '''Sihtasutused''' on spordialade tegevustega seotud liidud ja vabaaja seltsid: Eesti Filmi Instituut; Eesti Lastefond.
* '''Usulised ühingud''' on kirikud ja piibli seltsid: Eesti Kirikute Nõukogu; Tori Kirikute Taastajate Ühendus.

## Viited


*
Harilik murtudsüda

**Harilik murtudsüda** (*Dicentra spectabilis*) on magunaliste sugukonda ja murtudsüdamete perekonda kuuluv õistaimeliik. 

Taim pärineb Ida-Aasiast ning kasvab looduslikult Põhja-Hiinas, Koreas, Jaapanis ja Siberis.

Lehed on mitmejagused ja rootsuga. Südamekujulised õied, mis on kuni 3 cm pikad, võivad olla roosad, valged, punased või kollased ja paiknevad ühekülgses rippuvas kobaras. Vili on mitmeseemneline kupar. Harilik murtudsüda õitseb mais-juunis ja kui närtsinud kobarad ära lõigata, võib õitseda vähemal määral kuni sügiseni. Taime kõrgus ulatub 60–100 cm. 

## Kasvutingimused
Harilik murtudsüda vajab kasvuks hästi haritud ja väetatud ning niisket, kuid vett hästi läbilaskvat mulda. Sobivad kriit- ja savimuld ning liivsavi, mis peab olema aluseline või neutraalne. Parim kasvukoht on poolvarjus, aga kasvab ka täispäikeses või varjus. Varjulise kasvukoha korral peab arvestama õite vähesusega ning täispäikese korral tuleb muld hoida pidevalt niiske. Istutamiseks on sobiv vahekaugus 50–60 cm. Korrapäraselt väetades kompost- või kõdusõnnikumullaga võib taim samal kohal kasvada rohkem kui 10 aastat.

## Paljundamine
Paljundatakse juurepuhma jagamisega ning seda varakevadel või sügisel pärast õitsemist ning lehtede kolletumist. Puhmiku väljakaevamisel tuleb olla ettevaatlik, et mitte vigastada taime rabedaid juuri. Talvel paljundatakse juurepistikutega. Seemned külvatakse sügisel ja lastakse talvel läbi külmuda, siis tärkavad kevadel noored taimed, kuid niimoodi paljundatakse harva.

## Kahjurid ja haigused
Kahjureid ja haigusi sel liigil eriti ei esine, aga probleemiks võivad olla lehetäid, kilptäid, nälkjad ja teod. Taimel on kalduvus seenhaigustele, sealhulgas jahukastele ja lehelaikudele. Hirvlased ja küülikud taime ei kimbuta.

## Viited
Rabenstein an der Pielach

**Rabenstein an der Pielach** on vald *(Marktgemeinde)* Austrias Alam-Austria liidumaal Sankt Pölteni maaringkonnas.

Rabenstein an der Pielach asub Alam-Austria *[[Mostviertel]]i* piirkonnas Pielachi oru keskosas. U. 45,51 % valla territooriumist on kaetud metsaga.

## Ajalugu

Katoliku kiriku kardinal Franz König on sündinud Rabenstein an der Pielachi vallas Warthi külas.

## Viited
Schwarzenbach an der Pielach

**Schwarzenbach an der Pielach** on vald *(Gemeinde)* Austrias Alam-Austria liidumaal Sankt Pölteni maaringkonnas.

## Viited
Boriss Obnossov

**Boriss Viktorovitš Obnossov** (vene keeles *Борис Викторович Обносов,*  sündinud 26. jaanuaril 1953 Moskvas) on Nõukogude ja Venemaa lennukimehaanikainsener, Venemaa riikliku taktikaliste rakettide tootmiskorporatsiooni *АО «Корпорация „Тактическое ракетное вооружение“»* peadirektor. FSB erukindralmajor.

## Elulugu
1976. aastal lõpetas õhusõidukite masinaehituse erialal Moskva Lennundusinstituudi  ja 1979. aastal sealse aspirantuuri ning 1983. aastal  rakendusmatemaatika erialal Moskva Riikliku Ülikooli. 1979–1993 Moskva Lennundusinstituudi õppejõud (1979. aastast lennukitootmistehnoloogia osakonna nooremteadur, aastast 1988 vanemteadur).

1994–1998 Venemaa Föderatsiooni alalise esinduse esimene sekretär ÜRO juures. 1998 Venemaa välisministeeriumi julgeoleku- ja desarmeerimisküsimuste osakonna nõunik.

1998–2001 riikliku ettevõtte "Vene tehnoloogiad" peadirektori asetäitja. 2001–2003 Venemaa relvatööstuse ekspordiga tegeleva riikliku ettevõtte "*Rosoboronexport*" peadirektori nõunik, kaitsetehnoloogiate ja kosmoseosakonna juhataja. 2003. aastast Venemaa riikliku taktikaliste rakettide tootmiskorporatsiooni *АО «Корпорация „Тактическое ракетное вооружение“»* peadirektor. Samal ajal on ta töötanud Moskva Lennuinstituudi kateedrijuhatajana.

2018. ja 2024. aasta Venemaa presidendivalimistel oli ta Venemaa Keskvalimiskomisjonile esitatud Vladimir Putini usaldusisik. Mitteametlikult nimetatakse teda "Venemaa presidendi peanõunikuks rakettide küsimuses."

## Sanktsioonid
Venemaa relvajõududele rakettide tootmisele spetsialiseerunud ettevõtte peadirektorina sattus ta pärast Venemaa sissetungi Ukrainasse mitme riigi sanktsioonide alla.

24. märtsil 2022 kehtestas talle sanktsioonid USA, 6. aprillil 2022 Austraalia, 3. mail 2022 Kanada, 24. juunil 2022 Ukraina, 9. augustil 2022 Ühendkuningriik, 2. oktoobril 2022 Uus-Meremaa,18. detsembril 2023 Euroopa Liit. 16. augustil 2023 kehtestas talle ning tema Prahas elavatele tütar Olga Zorikovale ja väimees Rostislav Zorikovile sanktsioonid Tšehhi Vabariik. 

## Kriitika
2012. aastal sai tema juhitud Venemaa riikliku raketiettevõtte ametlikuks hankefirmaks ""Zvezda-Strela" kaubandusmaja" (aastast 2017 TRV-Engineering), millest 20 % kuulub tema tütar Olga Zorikovale (2012 oli ta 23. aastane). 

22. augustil 2023 arestisid Tšehhi ametivõimud Obnossovi vara pärast tema suhtes isiklike sanktsioonide kehtestamist: 14 korterit, mis olid registreeritud Obnossovi väimehe Rostislav Zorikovi ja tema kinnisvara rendifirma Riomax nimele.

## Viited
Indekseerimine

Veebisaidi indekseerimine on otsingumootori optimeerimise (SEO) põhiprotsess, mis hõlmab otsingumootoreid nagu Google, Bing ja Yahoo. Need mootorid skaneerivad veebi, tuvastavad, loevad ja salvestavad veebilehti oma andmebaasis, võimaldades neil otsingutulemustes ilmuda. See sissekanne on mõeldud indekseerimise kontseptsiooni ja selle kriitilise rolli SEO-s selgitamiseks informatiivsest vaatenurgast.

## Kuidas otsingumootorid töötavad

Otsingumootorid toimivad kolmeastmelise protsessi kaudu: veebi läbikäimine, indekseerimine ja järjestamine. Veebikäijad, tuntud ka kui ämblikud või robotid, liiguvad mööda veebi sisu avastamiseks. Järgneb indekseerimise faas, kus avastatud lehti analüüsitakse ja salvestatakse andmebaasis. Lõpuks määrab järjestamine lehtede järjekorra otsingutulemustes, lähtudes asjakohasusest ja kvaliteedist.

## Veebi läbikäimine vs indekseerimine

Kuigi veebi läbikäimine ja indekseerimine on omavahel seotud, täidavad nad erinevaid funktsioone. Veebi läbikäimine on avastamise faas, kus otsingumootorid tuvastavad uued või uuendatud veebilehed. Indekseerimine on järgmine samm, mis hõlmab nende lehtede salvestamist ja korraldamist otsingumootori andmebaasis, muutes need kasutajatele leitavaks.

## Indekseerimise tähtsus

Indekseerimine on kriitilise tähtsusega veebilehtede nähtavuseks otsingumootori tulemuste lehtedel (SERPides), mõjutades otseselt veebisaidi nähtavust ja orgaanilist liiklust. Ilma indekseerimiseta ei saa leht otsingutulemustes ilmuda, olenemata selle asjakohasusest või kvaliteedist.

## Kuidas tagada oma lehtede indekseerimine

Veebilehtede indekseerimise tagamine hõlmab mitmeid parimaid tavasid: saidikaartide esitamine tööriistade kaudu nagu Google'i otsingukonsool, loetava saidi arhitektuuri säilitamine ja robots.txt ning meta-siltide õige kasutamine otsingumootori robotite juhendamiseks.

## Levinud indekseerimisprobleemid

Veebisaidid võivad kohata mitmeid indekseerimisprobleeme, nagu sisu dubleerimine, halb saidi struktuur ja serverivead, mis takistavad lehe indekseerimist. Nende probleemide lahendamine hõlmab saidi sisu ja struktuuri auditeerimist ja kohandamist, et vastata otsingumootorite juhistele.

## Tööriistad indekseerimise jälgimiseks

Tööriistad nagu Google'i otsingukonsool pakuvad veebimeistritele võimalust jälgida oma saidi indekseerimise staatust. Need tööriistad pakuvad ülevaadet sellest, kuidas otsingumootor saiti näeb, tuues esile probleemid, mis võivad indekseerimist mõjutada, ja pakkudes parandusettepanekuid.

## Indekseerimine ja saidi uuendused

Olulised saidi uuendused, sealhulgas sisu lisamine, ümberkujundused või domeeni migratsioonid, nõuavad indekseerimise seisundi säilitamiseks hoolikat käsitlemist. Parimad tavad hõlmavad saidikaartide uuendamist, ümbersuunamiste asjakohast kasutamist ja indekseerimise staatuse jälgimist pärast uuendust.
Kaablilõikur

**Kaablilõikur** on tööriist kaablite lõikamiseks. Kaablilõikurite tüüp varieerub olenevalt kasutusotstarbest,  lõikuri ehitusest ja lõigatava kaabli ristlõikest.

Rahvakeeles lõka-lõka ehk põrkmehhanismiga kaablilõikur on mõeldud jõukaablite  lõikamiseks. Seda tüüpi lõikuritega on kergem ja ohutum lõigata suurema ristlõikega kaableid, saavutades ka puhtama lõike.
Põrkmehhanism koosneb ühele poole kaldu hammastega teekonnast (hammasratas, lineaarne, poolring) ja keelest, mida nimetatakse käpaks või nookuriks, mis võimaldab mehhanismil ainult ühe suunalist liikumist.
Käepideme kokku pigistamisel liigub hammasteekond sammu võrra edasi, käpp libiseb üle lauge hamba tipu, lukustudes hamba terava külje taha. Lõikamine toimub hamba sammu kaupa, jaotades kaabli lõikamiseks fraktsioonideks.
PSR B1257+12 C

**PSR B1257+12 C**, alternatiivne tähis **PSR B1257+12 d** ja nimega **Phobetor**, on super-Maa klassi kuuluv eksoplaneet, mis tiirleb ümber pulsari PSR B1257+12. 

See asub umbes 2315 valgusaasta (710 parseki; 22 kvadriljoni kilomeetri) kaugusel Maast Neitsi tähtkujus. See oli üks esimesi avastatud eksoplaneete. See eksoplaneet avastati pulsari ajastuse meetodi abil, mille käigus mõõdetakse pulsari regulaarseid impulsse, et teha kindlaks, kas planeet põhjustab andmetes variatsioone.

Juulis 2014 algatas Rahvusvaheline Astronoomialiit (IAU) NameExoWorldsi – protsessi teatud eksoplaneetidele ja nende peremeestähtedele pärisnimede andmiseks. 2015. aasta detsembris kuulutas IAU välja, et selle eksoplaanedi võidunimeks on Phobetor. Võidunime esitas Itaalias Karneidis asuv planetaarium Südtirol Alto Adige. Phobetor on Ovidiuse teoses „Metamorfoosid“ üks Somnuse (Une) tuhandest pojast, kes ilmub unenägudes metsaliste kujul.

## Viited
WR 124

**WR 124** on Wolfi-Rayet' täht Noole tähtkujus.

See asub Maast umbes 15 000 valgusaasta kaugusel. Tähte ümbritseb väljaheidetud materjalist ringudukogu, mida tuntakse nime all M1-67. See on Linnutee üks kiiremaid tähti, mille radiaalkiirus on umbes 200 km/s. 

Tähe avastas 1938. aastal Paul Merrill.

## Viited
Oleh Ivaštšenko

**Oleh Ivaštšenko** on Ukraina sõjaväelane, kindralleitnant, alates 2. jaanuarist 2026 Ukraina Kaitseministeeriumi Luure Peavalitsuse juht. Eelnevalt oli ta alates 2024. aasta 26. märtsist Ukraina Välisluureteenistuse juht.

## Viited
Mariupoli sadam

**Mariupoli sadam** ehk Mariupoli meresadam () asub Ukrainas Mariupolis Taganrogi lahes, Aasovi meres. Sadamat juhib Ukraina Meresadamate Ameti hallatav sadamavalitsus. 2022. aasta juuni seisuga on see Venemaa relvajõudude poolt okupeeritud.

Sadama sildumisjoon on 3,9 km (22 kaikohta), sügavusega kuni 9,75 meetrit. Sadamat teenindab üks sadama raudteejaam "Mariupol-Port". Sadama raudteede kogupikkus on 27,1 km. Kiirteed külgnevad sadamaga.

Mariupoli sadama kaubakäive ulatus 2016. aastal 7,6 miljoni tonnini, Mariupoli sadama täisvõimekus ulatub 18,8 miljoni tonnini aastas.

Sadamas on oma klassi suurim remondirajatis Aasovi merel.

## Ajalugu
Mariupoli sadama sünd oli loogiline jätk Venemaa tööstusliku lõunaosa kiirele arengule 19. sajandi teisel poolel. Kalmiuse jõe suudmes asuv madal kai ei vastanud laevastiku arengunõuetele ning Donetsi basseini (Donbassi) mäe- ja metallurgiatööstuse omadele.

1886. aastal hakati Mariupolis Zintseva balka lähedal süvaveesadamat ehitama.

Ehitus oli kavandatud viieks aastaks, kuid töösturite survel valmis sadam kolme aastaga.

 saabus sadama muldkehale 18 kivisütt vedavat rongivagunit (umbes 2000 puuda).

Pärast palvet Venemaa raudteeministri ja Mariupoli linnakuberner Harazhajevi juuresolekul algas esimene laadimine Venemaa Laevanduse ja Kaubanduse Seltsi aurulaevale "Medveditsa", mis lahkus sadamast .

Seda kuupäeva loetakse sadama tegevuse alguskuupäevaks. Sadamal oli suur tähtsus piirkonna ja kogu riigi tööstuse arengule.  Ajavahemikul 1867–1904 oli Mariupoli sadam mittesõjaliste sadamate seas mahu poolest Venemaal kolmas.

### Vene-Ukraina sõda
Mariupoli piiramise ajal oli sadam oluline Ukraina vägede tugipunkt, mida kaitsesid 36. üksik merejalaväe brigaad, Ründebrigaad Azov, Ukraina rahvuskaart ja Ukraina Riiklik Piirivalveteenistus. 

10. aprillil 2022 vallutasid Vene väed Mariupoli sadama ja Azovstali vahel asuva kalasadama, mille tõttu jäid sadamat kaitsvad üksused kotti . Mõned päevad hiljem murdis umbes 500 sadama kaitsjat Azovstali kaitsjate toel piiramisrõngast välja, Vene sõjaväe üksused võtsid sadama oma kontrolli alla 16. aprillil .

26. mail 2022 avas Venemaa pärast Mariupoli piiramise ajal sadama sulgemist selle uuesti kaubalaevadele,  mereväemiinide eemaldamise järel. 

## Galerii

Fail:Фото_к_статье_«Мариупольский_порт»._Военная_энциклопедия_Сытина_(Санкт-Петербург,_1911-1915).jpg|Foto artiklile "Mariupoli sadam" Sytini Sõjaväe Entsüklopeedia (Peterburi, 1911–1915).
Fail:Маріупольський_морський_вокзал.JPG|Meresadama terminal 2010. aastal.
Fail:Порт_Маріуполь.jpg|Mariupoli sadam, jaanuar 2020.


## Viited

## Välislingid
* Mariupoli sadamavalitsus
* Mariupoli sadam infrastruktuuriministeeriumi lehel
Anastasia Servan-Schreiber

**Anastasia Victoria Servan-Schreiber** (sündinud 4. veebruaril 1998 Montélimaris Drôme'i departemangus) on Prantsuse antropoloog, kes käsitleb peaasjalikult maausku Eestis ja selle seoseid eesti rahvusliku identiteediga. Ta on uurinud Taarausuliste ja Maausuliste Maavalla Koja tegevust, traditsioone ja siseelu. Servan-Schreiber seostab põlisusust ja animismist lähtuvat maailmavaadet eesti rahvuslusega ning leiab, et sellel oli oluline roll ka vastupanus Nõukogude okupatsioonile Eestis.

Servan-Schreiberil on bakalaureusekraad ühiskonnateadustes Université Paris Cité'st, bakalaureusekraad psühholoogias Université Paris-Descartes'ist ja magistrikraad antropoloogias École des hautes études en sciences sociales'ist. Alates 2023. aastast on ta nooremteadur Riiklikus Ida Keelte ja Kultuuride Instituudis. Tema uurimistööd on juhendanud Eva Toulouze.

## Viited
Vahekultuur

**Vahekultuur** on põllukultuur, mida kasvatatakse biomassi saamise eesmärgil, sealjuures saaki ei koristata ja taimik haritakse mulda. Vahekultuurid kaitsevad mulda ja parandavad selle omadusi. Õhulämmastikku siduvaid vahekultuure nimetatakse haljasväetisteks.

## Funktsioon
Vahekultuurid külvikorras aitavad ära hoida kahjusid taimkatteta perioodidel, seega on muld paremini kaitstud järgmiste nähtuste eest:
* toitainete kadu ja leostumine,
* erosioon,
* mulla struktuursuse halvenemine,
* umbrohtumine,
* taimehaiguste ja kahjurite mõju.

## Kasutamine
Aastaringse taimkatte tagamiseks kasutatakse talvituvaid vahekultuure. Lisaks kasvatatakse suvel pärast põhikultuuri koristust mittetalvituvaid ehk suviseid vahekultuure.

Head vahekultuuridena kasutatavad taimeliigid on 
* kiirekasvulised,
* hea mulla katvusega,
* väikse külvisenormi ja soodsa seemne hinnaga,
* hilise õitsemisajaga,
* hõlpsasti mulda haritavad.

Vahekultuure valides peaks arvestama bioloogiliste rühmade mitte kattumisega. Nii kanduvad edasi ühte bioloogilisse rühma kuuluvate taimede haigused ja kahjurid.

## Levinumad vahekultuurid

Enamasti kasutatakse vahekultuuride segusid, mis võimaldavad taimede positiivseid omadusi kombineerida. Enamiku vahekultuuride efektiivsust piirab piisav valgus, vesi ja soojus, kuna kasvuperiood on niivõrd lühike.

Põhjamaises kliimas on paremaid tulemusi andnud taliviki, kesaredise ja keerispea baasil tehtud seemnesegud.

Talirukist sisaldavad segud vähendavad edukalt umbrohtumust. Tatar on hea vahekultuur, sest antud kultuuril puuduvad ühised haigused ja kahjurid Eestis kasvatavate põllukultuuridega. Samuti seob tatar hästi fosforit, mis kandub edasi järgmisele põhikultuurile.

## Viited
Ukraina Rahvusliku Julgeoleku ja Kaitse Nõukogu sekretäride loetelu

**Ukraina Rahvusliku Julgeoleku ja Kaitse Nõukogu sekretär** on riigiametnik, kes juhib Ukraina Rahvusliku Julgeoleku ja Kaitse Nõukogu tööd.

## Nimekiri

## Viited
Traismauer

**Traismauer** on linn *(Stadtgemeinde)* Austrias Alam-Austria liidumaal Sankt Pölteni maaringkonnas.

Selle asutasid roomlased, tõenäoliselt varasemate asulate asukohta. Mõned Rooma ehitised on säilinud tänapäevani. 

## Vaata ka

* Gemeinlebarn

## Viited
Francis Scott Key silla purunemine

**Francis Scott Key silla purunemine** oli 2024. aasta 26. märtsi varastel hommikutundidel Ameerika Ühendriikides Marylandi osariigis toimunud õnnetus, kui Singapuri lipu all sõitnud laadungiga juhitavuse kaotanud konteinerilaev Dali (kogumahutavus 92&nbsp;128 GT) sõitis Patapsco jõel vastu Baltimore'i Dundalkiga ühendava Francis Scott Key silla ühte tugisammast, mistõttu varisesid kokku silla põhisilded.

Jõest (veetemperatuur ~8&nbsp;°C) päästeti kaks inimest, kellest üks keeldus arstiabist ja teine toimetati kriitilises seisundis haiglasse. Kuus sillal oleval teel töötanud ehitusbrigaadi liiget jäi kadunuks ja arvati, et nad on surma saanud. Viienda hukkunu leidmisest antigi teada 1. mail, kuuenda hukkunu leidmisest 7. mail.

Õnnetus blokeeris ligipääsu Baltimore'i sadamale. Aprillis avati ajutised kanalid, mis võimaldasid väiksematel laevadel sadamat külastada.

Mais õhiti silla jäänused, et konteinerilaev liikuma saada. Laev pukseeriti ajutisteks parandustöödeks sadamasse. Baltimore'i sadam oli blokeeritud 11 nädalat.

Marylandi ametnike kinnitusel on kavas sild 2028. aasta sügiseks välja vahetada, tööde hinnanguline maksumus on 1,7–1,9 miljardit USA dollarit.


NTSB B-Roll - Aerial Imagery of Francis Scott Key Bridge and Cargo Ship Dali.webm|Vaade õhust

## Viited

## Välislingid
* Key Bridge Response 2024 (inglise ja hispaania keeles)
Tullnerbach

**Tullnerbach** on vald *(Marktgemeinde)* Austrias Alam-Austria liidumaal Sankt Pölteni maaringkonnas.

Just siin kukkus 1901. aastal läbi Wilhelm Kressi mootoriga vesilennuki lennukatse Wienerwaldseel. Linn kuulus varem Wien-Umgebungi ringkonda, mis 2016. aastal kaotati.

## Viited
Jeruusalemma Sõltumatu Militaarne Templiordu

**Jeruusalemma Sõltumatu Militaarne Templiordu** (ladina keeles *Ordo Supremus Militaris Templi Hierosolymitani*; lühend **OSMTH**) on rahvusvaheline vabaühendus.

Ordu asutas 1804. aastal Bernard-Raymond Fabré-Palaprat. Alates 2020. aastast on ordu suurmeister endine Ameerika Ühendriikide maaväe kindral Ronald S. Mangum.

2002. aastal anti OSMTH-le nõuandev eristaatus ÜRO Majandus- ja Sotsiaalnõukogu juures.

## Viited

## Välislingid
* OSMTH koduleht
Artur-Bernhard Upsi

**Artur-Bernhard Upsi** (12. aprill 1931 Uhtna, Virumaa – 19. aprill 2015 Rakvere) oli Eesti NSV partei-, riigi- ja majandustegelane.

Artur Upsi lõpetas Rakvere keskkooli ja teenis 1949–1950 Nõukogude armees. 

Alates 1950. aastast töötas ta ELKNÜ Virumaa Komitee instruktorina ja 1954. aastast ELKNÜ Rakvere Rajoonikomitee sekretärina. Ta oli NLKP liige 1956. aastast, 1958. aastast Rakvere Rajooni TSN Täitevkomitee esimehe asetäitja.

Alates 1959. aastast oli ta EKP Rakvere Rajoonikomitee teine sekretär, 1965. aastast EKP Keskkomitee partei organisatsioonilise töö osakonna inspektor ja 1969–1979 EKP Rakvere rajoonikomitee I sekretär, lõpetas NLKP Keskkomitee juures asuva Kõrgema Parteikooli.

19. jaanuarist 1979 kuni 1. septembrini 1989 oli ta EKP Keskkomitee põllumajandussekretär (EKP Keskkomitee põllumajandusosakonna juhataja oli Ilmar Kallas) ja EKP Keskkomitee büroo liige.

Artur Upsi oli 1975–1980 Eesti NSV Ülemnõukogu VIII, IX, X ja XI koosseisu liige.

Ajaloolase Mati Grafi andmeil oli Upsi EKP KK büroo istungil 14. juunil 1988 esimene, kes ütles välja, et olukorra destabiliseerumises Eestis on osalt süüdi Karl Vaino, kes peab ameti maha panema. EKP uue juhi otsingud olid Upsi osavõtul ja Vaino teadmata toimunud juba siiski varem. Järgmisel päeval kutsus Mihhail Gorbatšov Vaino ametist tagasi, 16. juunil nimetati tema asemele Vaino Väljas.

Pärast EKP Keskkomitee põllumajandussekretäri kohalt tagasiastumist töötas Tallinna Piimatoodete Kombinaadis ja Moe Piiritusetehases.

## Tunnustus
* Lenini orden
* Oktoobrirevolutsiooni orden
* Tööpunalipu orden
* Rahvaste Sõpruse orden
* orden “Austuse märk”

## Viited

## Välislingid
*EKP Keskkomitee sekretär Artur-Bernhard Upsi räägib põllumajandusplaanide täitmisest jooksva aasta I kvartalis ning ettetulnud probleemidest., arhiiv.err.ee, 12. aprill 1981
*Silja Lättemäe, Artur Upsi – mees, kes rääkis välja Maalehe, Maaleht, 4. oktoober 2012
*Arturi aiad. Artur-Bernhard Upsi 12. IV 1931 – 19. IV 2015, Maaleht, 2. mai 2015
Suvekolmnurk

**Suvekolmnurk** on põhjataeva asterism. 

Selle kujuteldava kolmnurga määravad tipud on Altair, Deeneb ja Veega, millest igaüks on oma tähtkuju eredaim täht (vastavalt Kotkas, Luik ja Lüüra). Suurim deklinatsioon on +45° ja madalaim +9°, mis tähendab, et neid kolme on näha kõikjalt põhjapoolkeral ja enamikul lõunapoolkeral. Kaks tähte Kotka ja Luige tähtkujudes tähistavad kotka pead ja luige saba, mis vaatavad ida poole ning moodustavad kolmnurga kõrguse. Kaks väikest tähtkuju, Nool ja Rebane, asuvad kolmnurga lõunaosas paikneva Kotka ning põhjaosas olevate Luige ja Lüüra vahel.

## Viited
Asterism

**Asterism** on tähtede grupp tähistaevas, mida traditsiooniliselt kujutletakse moodustavat mingi kujundi, mis on osa ühest või mitmest tähtkujust.

Asterism võib olla mis tahes tähtede kujund ja seetõttu on see üldisem mõiste kui 88 ametlikult määratletud tähtkuju. Asterism võib koosneda ühe või mitme tähtkuju tähtedest ning ametlikult ei ole asterism sama mis tähtkuju. Asterismid ulatuvad mõnest tähest koosnevatest lihtsatest kujunditest kuni keerukamate tähtede kogudeni, mis katavad suuri alasid taevast. Tähed ise võivad olla heledad palja silmaga vaadeldavad objektid või nõrgemad, isegi ainult teleskoobiga vaadeldavad, kuid enamasti on nad üksteisega sarnase heledusega. Asterismiks loetakse enamasti näivat tähtede asetust ja mitte tähtede gruppi mis on gravitatsioonilises seoses, nagu täheparv.

Asterismid on näiteks Suvekolmnurk ja Orioni vöö.

## Viited
Valter Udam

**Valter Udam** (26. august 1926 Vastse-Antsla vald, Urvaste kihelkond, Võrumaa – 26. märts 2001 Tallinn), oli Eesti NSV partei- ja riigitegelane.

## Elulugu
NLKP liige aastast 1952.

Alates 1943. aastast oli ta Eesti NSV-s majandus-, sotsiaal- ja poliitilisel tööl. Valga raudteejaama depoo üliõpilane, aastail 1944–1950 teenis Nõukogude armees, Teise maailmasõja osaline (major).

Töötas Eesti LKNÜ Tallinna Linnakomitees, Tartu oblasti Võnnu MTJ-is, ELKNÜ Tartu rajoonikomitee I sekretär, EKP Vastseliina Rajoonikomitee osakonnajuhataja, lõpetas põllumajandustehnikumi ja EKP Keskkomitee Vabariikliku Parteikooli.

EKP Vastseliina Rajoonikomitee sekretär, 1959–1963 EKP Võru Rajoonikomitee I sekretär, EKP Keskkomitee organisatsiooni- ja parteitöö osakonna inspektor, 1970–1978, EKP Viljandi Rajoonikomitee I sekretär, 1978–1988 EKP Pärnu Rajoonikomitee I sekretär.

1985. aastal anti talle Nõukogude Liidu sotsialistliku töö kangelase aunimetus koos Lenini ordeniga ning medaliga "Sirp ja Vasar".

Ta valiti Eesti NSV Ülemnõukogu VIII, IX, X, XI koosseisu liikmeks.

1986. aasta EKP XIX kongressil valiti ta EKP Pärnu Rajoonikomitee I sekretärina EKP Keskkomitee liikmeks.

Eesti iseseisvuse taastamise järel tegi Valter Udam kaastööd mitmele ajakirjandusväljaandele.

Valter Udam hukkus 26. märtsil 2001 Tallinnas liiklusõnnetuses.

## Teoseid
*"Vastutus". Publitsistlik näidend kahes vaatuses. Tallinn: Perioodika, 1985, 56 lk, Loomingu Raamatukogu nr 27 
*"Taasiseseisvumise raske tee ehk Vene impeeriumi lagunemise algus". Ilo. 1993, 215 lk, ISBN 9985570103
*"Talust taluni. Põllumajandus läbi aegade". Tallinn: Ilo, 1994, 204 lk, ISBN 9985570251
*"Elust endast. Vastutus". Tallinn: Ilo, 1999, 286 lk, ISBN 9985572300

## Isiklikku
Udam on oma memuaare tutvustades väitnud, et elas põhimõtte "ära küüruta ning hoia ka kõige segasematel aastatel selg sirge" järgi. Seda olevat talle õpetanud näitleja Valdeko Ratassepp, kes oli Udami suur eeskuju.

## Viited

## Välislingid
* Eesti NSV Ülemnõukogu X koosseis. Biograafiline lühiteatmik. Tallinn: Eesti Raamat 1981 - Lk 271
* Удам Вальтер Янович
* Allar Viivik. Valter Udam elust endast Õhtuleht, 28. detsember 1998
Paksusmasin

**Paksusmasin** on höövelpink, mis hööveldab puitu ühtlase paksuseni. Paksusmasinat kasutatakse puidutööstuses, neid on mitmes suuruses.

Paksusmasin leiutati 19. sajandil USA-s. William Woodwothi 1828. aastal leiutatud paksusmasin hööveldas laudu õhemaks, Thomas E. Danielsi 1834. aasta paksusmasin silus laua pinda.

## Ehitus ja tööpõhimõte
Paksusmasin koosneb reguleeritavatest etteanderullidest ja spiraalsest lõikepeast. Spiraalse lõikepea külge on kinnitatud väikesed lõiketerad, mis hööveldavad puidu pinda. Materjali hööveldamiseks soovitud paksusse reguleeritakse tera vastavalt üle- või allapoole.

Paksusmasin töötab neljas etapis. Esimeses etapis sisestatakse laud või plaat masinas oleva höövli vahele. Laud või plaat liigub edasi masina lõiketera alla. Eri mudelitel on erinev arv lõiketeri. Laud või plaat surutakse vastu siledat tasapinda, mis tagab stabiilse ja ühtlase hööveldamise. Masinast väljub soovitud paksusega materjal. Hööveldada tuleb mitmes etapis, korraga saab puitu õhendada kuni 3 mm.

## Eelised ja puudused

Paksusmasinaga hööveldamise eelis on tööprotsessi kiirendamine ning ühtlase paksuse tagamine kogu hööveldatava detaili ulatuses. Lisaks saab paksusmasina abil parandada töödeldavate pindade välimust. Detaililt on võimalik eemaldada kõik plekid ja vigastused.

Paksusmasinaga hööveldamisel tuleb materjaliga olla ettevaatlik, kuna masinat valesti kasutades võib kahjustada töödeldava detaili pinda.

## Viited
Quba Mêrê Dîwanê

**Quba Mêrê Dîwanê** on maailma suurim jeziidi tempel. See asub Armeenias Aknalitšis külas Armaviri maakonnas, kus jeziidid on suurim vähemus. Aknalitši küla asub Armeenia pealinnast Jerevanist 35 kilomeetrit läänes.

Tempel avati 2019. aasta septembris ning avamistseremooniast võtsid osa Armeenia asepeaminister ja teised Armeenia ametiisikud.

Tempel on 25 meetri kõrgune ja koosneb seitsmest kuplist, mis ümbritsevad keskmist kaarkatust ning seal on seminar ja muuseum. Tempel on pühendatud ingel Melek Tausile ja jeziidi teoloogia seitsmele inglile. Kõrgeim kuppel ja ülejäänud seitse ümbritsevat sümboliseerivad ingleid ja on kaunistatud kuldsete päikestega. Templi disain on tugevalt inspireeritud Põhja-Iraagis asuvast Lalishist, jeziidide pühamast templist ja palverännakute sihtpaigast. Templi kõrval asub jeziidi kalmistu. Templi vastas asuvas ausambapargis on Nobeli auhinna laureaadi Nadia Muradi ausammas, 1880. aastate lõpus Osmanite vastu võidelnud Armeenia sõjaväeülema Andranik Ozanjani ausammas ja jeziidi päikesega põimunud Armeenia apostellik rist, mis tähistab usulist harmooniat.

Venemaal elava Armeenia jeziidi Mirza Sloiani rahastatud Quba Mêrê Dîwanê ehitati vaid mõne meetri kaugusele Ziaratist, Armeenia esimesest jeziidi templist, mis rajati 2012. aastal Templi on kujundanud Artak Ghuljan, üks Armeenia viljakamaid religioossete hoonete arhitekte.

Jeziidid on Armeenia üks suurimaid etnilisi vähemusi, kes järgivad iidset monoteistlikku usku, millel on sarnasusi kristluse, hinduismi, judaismi, sufismi ja zoroastrismiga ning ka Iraani paganluse elemente.

Armeenia rahvaloenduse andmetel elas Armeenias 2011. aastal 35 000 jeziidi.

## Viited
Quang Nam FC

**Quang Nam FC** on Vietnami jalgpalliklubi, mis tegutseb Quảng Nami provintsis Tam Kỳ linnas. Hooajal 2023–2024 mängis Quang Nam Vietnami kõrgliigas.

Meeskonna koduväljak on Tam Kỳ staadion.

## Saavutused
### Kodumaal
;Liiga
***[[V.League 1]]:**
: **Võitja:** 2017
***[[V.League 2]]:**
: **Võitja:** 2013, 2023
***[[Vietnami jalgpalliliiga teine divisjon|Teine liiga]]:**
: **Võitja:** 2003, 2008
;Karikas
* **[[Vietnami superkarikas]]:**
: **Võitja:**   2017
* **[[Vietnami jalgpalli karikavõistlused]]:**
: **Teine koht:** 2019

## Viited

## Välislingid
Armeenia rubla

**Armeenia rubla** (armeenia keeles ռուբլի, ) oli aastatel 1919–1923 Esimese Armeenia Vabariigi ja Armeenia Nõukogude Sotsialistliku Vabariigi iseseisev valuuta. See asendas esimese Taga-Kaukaasia rubla ja asendati teise Taga-Kaukaasia rublaga pärast seda, kui Armeenia sai Taga-Kaukaasia SFNV osaks. Rubla alajaotisi ei emiteeritud ja valuuta eksisteeris ainult pangatähtedena.

## Pangatähed
Armeenia Esimene Vabariik andis välja ajutised tšekid nimiväärtustes 5, 10, 25, 50, 100, 250, 500, 1000, 5000 ja 10 000 rubla.  Enamik oli üsna kehvasti trükitud peamiselt venekeelse tekstiga. Siiski trükkis Suurbritannia firma Waterlow and Sons Ltd kolm pangatähte nimiväärtusega 50, 100 ja 250 rubla. Pangatähed kujundasid kunstnikud Arshak Fetvadjian ja Hakob Kojoyan. Neid tähti kaunistavad armeenia-, prantsuse- ja venekeelsed tekstid.

Armeenia NSV andis välja nimiväärtusi vahemikus 5000, 10 000, 25 000, 100 000, 500 000, 1 000 000 ja 5 000 000 rubla. Nendel tähtedel olid armeenia- ja venekeelsed tekstid koos kommunistlike loosungitega erinevates keeltes rahatähe tagaküljel.

## Vaata ka
* Armeenia dramm

## Viited
Hermann von Brevern

**Hermann von Brevern** on mitme Breverni aadlisuguvõsa liikme nimi:
*Hermann von Brevern (1663−1721), tõeline riiginõunik, Riia õuekohtu viitsepresident, Liivi-, Eesti- ja Soome asjade justiitskolleegiumi 1. viitsepresident
*Hermann von Brevern (1698−1741), Riia raehärra
*''Hermann'' Christoph von Brevern (1744−1815), Venemaa keisririigi sõjaväelane (major), Eestimaa maanõunik
Alexander von Brevern

**Alexander von Brevern** on mitme Breverni aadlisuguvõsa liikme nimi:
*''Alexander'' Johann von Brevern (1801−1850), Venemaa keisririigi sõjaväelane (kindralmajor)
*Alexander von Brevern (1834−1886), magister, Harjumaa kreisisaadik
Kuiva seadusega riikide loend

Siin on loetletud riigid ja territooriumid, kus kehtib või on kehtinud kuiv seadus. Eelkõige viitab see termin alkohoolsete jookide valmistamise, ladustamise, transportimise, müügi, omamise ja tarbimise keelule.

## Praegused
Praegu on alkohol keelatud paljudes moslemiriikides, põlisaustraallaste kogukondades, teatud Kanada põhjaterritooriumitel ja mõnes India piirkonnas.

* 
*  (mõnedes maakondades)
*  (Sharjah's ja avalikkuses keelatud)
*  (vajalik luba; ramadaani ajal keelatud)
*  (üle 17-aastased mittemoslemid võivad eraviisil piiratud koguses tarbida)
* 
*  (keelatud avalikus kohas ja ramadaani ajal)
* 
**  Bihar
**  Gujarat
**  Mizoram
**  Nagaland
* 
** Aceh
*  (üldine keeld, mida jõustatakse harva)
*  (zoroastrid, juudid ja kristlased võivad kodus valmistada)
* 
* 
**  Nunavut (mõnedes kogukondades)
**  Quebec (mõnedes kogukondades)
**  Loodealad (mõnedes kogukondades)
**  Yukon (mõnedes kogukondades)
*  (lubatud välismaalaste jaoks litsentsiga hotellides ja baarides)
*  (keelatud moslemitel ramadaani ajal)
*  (moslemitele keelatud)
* 
*  (moslemitele keelatud; mõnes osariigis on avalik tarvitamine keelatud)
**  Kelantan
**  Terengganu
*  (välismaalased võivad teatud kohtades tarbida)
*  (lubatud eriloaga hotellides, baarides ja turistisihtkohtades)
* 
*  (restoranides, hotellides ja baarides mittemoslemitele lubatud; kodus tarbimine eriloaga; avalik tarbimine keelatud)
*  (moslemitele keelatud, avalik tarbimine keelatud)
*  (*de facto* keelatud Ḩamāsi poolt kontrollitud Gaza sektoris; lubatud Läänekaldal)
*  (excludes foreign diplomats)
* 
*  (lubatud mittemoslemitele eraviisiliselt)

## Endised
*  Ameerika Ühendriigid 1920–1933 (vt Ameerika Ühendriikide kuiv seadus)
*  –2020
*  Filipiinid 1966–1986
*  Fääri saared 1907–1992 (see 1907. aasta Fääri saarte alkoholireferendum)
*  1915–1935 (vt Islandi kuiv seadus; üle 2,25% õlu oli keelatud aastani 1989)
*  Kanada 1918–1920 (vt Kanada kuiv seadus)
*  2020 after an initial ban ended on June 1. In August, South Africa lifted its second ban on alcohol.
*  1916–1926
*  Osmanite Riik 1612–1640
*  2020
*  Pitcairn 1790–2009
*  Põhja-Jeemen 1962–1990
*  1919–1932
*  Ungari Nõukogude Vabariik 1919 (partial ban from July 23).
*  Venemaa Keisririik/ 1914–1925 ja 1929

## Viited
Müürisepp

**Müürisepp** on eesti perekonnanimi. 

## Levik Eestis
2024. aasta 1. jaanuari seisuga oli Eestis perekonnanimi Müürisepp 189 inimesel: 93 mehel ja 96 naisel. Perekonnanimede levikult oli Müürisepp meeste puhul 914. kohal ja naiste puhul 984. kohal. Kõige levinum oli perekonnanimi Müürisepp vanuserühmas 10–14, kus neid on 10 000 elaniku kohta 2,40. Nimi oli kõige sagedasem Lääne maakonnas, kus sellist nime kandis maakonna 10 000 elaniku kohta 4,36 inimest.

19. sajandi algul pandi pärisorjusest vabastamise käigus talupoegadele Eesti maakondade (v.a. Tartumaa ja Võrumaa) eri kihelkondade erinevates mõisavaldades 21 korral nimeks Mürisepp, Mirisepp ja Murisepp (normaliseeritult Müürisepp). 

## Nime kandjaid
*Karl Müürisepp (1907–1996), eesti mäeinsener ja geoloog 
*Mart Müürisepp (1991–), eesti näitleja 
*Merje Müürisepp (1975–), eesti arhitekt 

## Viited

## Välislingid
*
Siemowit

**Siemowit** (ka **Ziemowit**) oli Gallus Anonymuse kroonikate järgi Piasti ja Rzepicha poeg. Teda peetakse Piastide dünastia esimeseks valitsejaks. 

Temast sai polaanide hertsog 9. sajandil pärast seda, kui tema isa Piast, Chościsko poeg, keeldus asumast legendaarse hertsog Popieli kohale. Veetše valis uueks hertsogiks Siemowiti.  Populaarse legendi järgi sõid hiired Popieli tema Gopło järves asuvas tornis. 

Ainus mainimine Siemowitist koos tema poja Lesteki ja pojapoja Siemomysłiga on Gallus Anonymuse keskaegses kroonikas. 

Siemowiti lapselapselaps Mieszko I oli Poola esimene kristlik valitseja.

## Viited
Lestek

**Lestek** (ka **Leszek**, **Lestko**) oli polaanide teine hertsog ja Siemowiti poeg, sündinud u. 870–880, mainitud vanimas Poola kroonikas *[[Gesta principum Polonorum]]*, autor Gallus Anonymus. Polaanide hertsogid olid Poola esimese ajaloolise Piasti dünastia alus.

Lesteki ajaloolisuses ei kahelnud esialgu keegi. 19. sajandi teisel poolel hakati aga tema olemasolus kahtlema. Küsimus lahenes tänu Henryk Łowmiański artiklile, milles ta pooldas Gallus Anonymuse aruande usaldusväärsust ja seega ka Mieszko I kolme otsese eelkäija ajaloolisust. See seisukoht on Poola ajalookirjutuses domineeriv.

Tema nime päritolu pole teada, kuid selle võib tuletada vana poola sõnast *lście*, mis tähendab "kaval". Arvatakse, et see on deminutiiv slaavi nimest *Lścimir* või *Lścisław*. Lesteki naiste või abikaasade arv ja olemasolu pole teada. Stanisław Zakrzewski teooria väidab, et Lestek (või Lestko) võis olla abielus Moraavia printsessiga. Teine teooria (tuletatud ühe 14. sajandi Belgia krooniku kirjeldustest) on see, et Lesteki naine võis olla Saksi printsess ja neil oli poeg Ewraker, hilisem Liège'i piiskop. Lestko poeg Siemomysł oli järgmine Poola riigi valitseja ning tema pojapoeg Mieszko I Poola esimene kristlik valitseja.

## Viited
Ernst-Kirchweger-Haus

**Ernst-Kirchweger-Haus** (**EKH**) on isemajandav sotsiaalkeskus Viini 10. ringkonnas Favoritenis. See skvotiti 1990. aastal ja legaliseeriti 2008. aastal. Projekt on saanud Ernst Kirchwegeri nime.

## Ülevõtmine
Hoone võeti üle 23. juunil 1990 ja sellest sai isemajandav sotsiaalkeskus, mis võõrustas migrante ja pagulasi, infopoodi, kogukonna tegevusi ja poliitilisi rühmitusi. Skvotterid, kes kirjeldasid EKH-d kui "rahvusvahelist, multikultuurset, antifašistliku keskust", andsid hoonele nime Ernst Kirchwegeri järgi. Ta oli endine koonduslaagri vang ja antifašistliku vastupanu liige, kelle tappis 1965. aastal parempoolne meeleavaldaja endise Natsionaalsotsialistliku Saksa Töölispartei liikme Taras Borodajkewyczi vastu toimunud meeleavaldusel.

## Läbirääkimised

2004. aastal müüs majaomanik (Austria Kommunistlik Partei) EKH kinnisvarafirmale ning elanikke ähvardas väljatõstmine, kuna uueks omanikuks oli endine paremäärmuslane. Pärast pikka võitlust paljude protestide ja aktsioonidega ostis Viini omavalitsusega tihedaid kontakte omav ettevõte 2005. aasta juulis hoone. Väljatõstmise oht läks mööda ja 2008. aastal sõlmiti üürileping.

## 2020. aasta konflikt
2020. aasta juunis ründas Türgi paremäärmuslik rühmitus Hallid Hundid feministlikku meeleavaldust naiste kohtlemise vastu Austrias ja Türgis, mille korraldas EKH-s asuv kurdi naiste organisatsioon. Vastuseks korraldasid antifašistid järgmisel päeval vastumeeleavalduse ja selle tulemusena ründasid 200–300 neofašisti EKH maja, loopides kive, pudeleid ja süütepomme. Olukord tekitas seejärel diplomaatilise intsidendi Austria ja Türgi vahel, kus Türgi suursaadik kutsuti välisministeeriumisse.

## Viited
Wilhelmsburg (Alam-Austria)

**Wilhelmsburg** on linn *(Stadtgemeinde)* Austrias Alam-Austria liidumaal Sankt Pölteni maaringkonnas.

## Viited
Peter von Brevern

**Peter von Brevern** on mitme Breverni aadlisuguvõsa liikme nimi:
*Peter von Brevern (1711−1756), tõeline riiginõunik, Eestimaa rüütelkonna sekretär, Maardu ja Kostivere mõisnik
*Peter von Brevern (1745−1812), Venemaa keisririigi sõjaväelane (porutšik), Eestimaa maanõunik
*''Peter'' Georg August von Brevern (1773−1847), Venemaa keisririigi sõjaväelane (kindralmajor)
Mälberg

**Mälberg** on perekonnanimi. 

Rootsis oli perekonnanime Mälberg kandjaid 2014. aastal 67 isikut.

## Levik Eestis
2024. aasta 1. jaanuari seisuga oli Eestis perekonnanimi Mälberg 46 inimesel: 24 mehel ja 22 naisel. Perekonnanimede levikult oli Mälberg meeste puhul 5058. kohal ja naiste puhul 6141. kohal. Kõige levinum oli perekonnanimi Mälberg vanuserühmas 75–79, kus neid on 10 000 elaniku kohta 0,86. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta 6,63 inimest.

19. sajandi algul pandi pärisorjusest vabastamise käigus talupojale Võrumaal Räpina kihelkonna Ruusa mõisavallas nimeks Mälberg. 

Nimede eestistamisel loobuti perekonnanimest Mälberg aastatel 1936–1940 seitsmel korral isikute poolt, kes võtsid uueks nimeks Maigre (3), Mäleto (3) ja Mälpere.	

## Nime kandjaid
*Elle Mälberg (1907–2015), eesti pikaealine 
*Kalle Mälberg (1948–), eesti filmirežissöör ja saatejuht  
*Meelis Mälberg (1970–), Eesti poliitik 
*Miko Mälberg (1985–), eesti ujuja  
*Tiina Mälberg (1970–), eesti näitleja 

## Viited

## Välislingid
*
Wolfsgraben

**Wolfsgraben** on vald *(Gemeinde)* Austrias Alam-Austria liidumaal Sankt Pölteni maaringkonnas.

## Viited
Riikliku Julgeoleku Nõukogu

**Riikliku Julgeoleku Nõukogu** (*National Security Council*, lühend NSC) on Ameerika Ühendriikide presidendi peamine nõukogu, kus arutatakse riikliku julgeoleku ja välispoliitika küsimusi. 

## Vaata ka
* Ukraina Rahvusliku Julgeoleku ja Kaitse Nõukogu